A BIZOTTSÁG 47/2007/EK RENDELETE
(2007. január 19.)
a 2007. december 31-ig terjedő időszakra, az AKCS-országokból származó banán behozatali engedélye iránti kérelmekre alkalmazandó odaítélési együtthatók meghatározásáról szóló 34/2007/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a banánra vonatkozó vámtarifákról szóló, 2005. november 29-i 1964/2005/EK tanácsi rendeletre (1),
tekintettel a 0803 00 19 KN-kód alá tartozó, AKCS-országokból származó banán behozatalára vonatkozó vámkontingensnek a 2007. január 1-jétőldecember 31-ig terjedő időszakra történő megnyitásáról és kezeléséről szóló, 2006. december 5-i 1789/2006/EK bizottsági rendeletre (2) és különösen annak 5. cikke (2) bekezdésére,
mivel:
(1)
Az 1789/2006/EK rendelet 4. cikke alapján a tagállamokban benyújtott és az említett rendelet 5. cikkével összhangban a Bizottságnak továbbított behozatali engedélyek iránti kérelmek - a II. fejezetben említett gazdasági szereplők vonatkozásában - meghaladják a rendelet 2. cikkének a) pontjában megállapított rendelkezésre álló mennyiséget, azaz 146 848 tonnát.
(2)
A 34/2007/EK rendelettel (3) a Bizottság minden egyes kérelemre odaítélési együtthatót állapított meg.
(3)
Az illetékes nemzeti szervek által az 1789/2006/EK rendelet 5. cikkének (1) bekezdésében említett mennyiség bejelentésekor elkövetett adminisztratív hibából fakadóan ezen együtthatót túlságosan alacsony szinten állapították meg. A 34/2007/EK bizottsági rendeletet ennek megfelelően módosítani kell.
(4)
Ezért minden egyes kérelemre vonatkozóan módosítani kell az alkalmazandó odaítélési együtthatót,
ELFOGADTA EZT A RENDELETET:
1. cikk
A 34/2007/EK rendelet 1. cikke helyébe a következő szöveg lép:
„1. cikk
Az 1789/2006/EK rendelet II. fejezetében említett valamennyi gazdasági szereplő által benyújtott behozatali engedély iránti kérelemre 91,209128 %-os odaítélési együtthatót kell alkalmazni, a 146 848 tonnás alkontingens keretében.”
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. január 19-én.